**SVEUČILIŠTE JOSIPA JURJA STROSSMAYERA U OSIJEKU**

**GRADSKA I SVEUČILIŠNA KNJIŽNICA OSIJEK**

31000 OSIJEK, EUROPSKA AVENIJA 24,

OIB: **46627536930**; ŽUPANIJA **14**; GRAD 312;

RKP: **2508**

MB: 0**3014347**

RAZINA:**11**, RAZDJEL: **080**

ŠIFRA DJELATNOSTI: **9101**

Razina prema NKD: 11

**BILJEŠKE UZ FINANCIJSKE IZVJEŠTAJE ZA RAZDOBLJE**

**1. SIJEČNJA DO 31. PROSINCA 2024. GODINE**

Bilješke su obvezne i čine dopunu podataka uz financijske izvještaje.

U privitku su kratke dopune za pojedine stavke u obveznim financijskim izvještajima: Izvještaju o prihodima i rashodima, primitcima i izdatcima (PR-RAS), Bilanci na dan 31. prosinca 2024. (BIL), Izvještaju o promjenama vrijednosti imovine (P-VRIO) i Izvještaj o rashodima prema funkcijskoj klasifikaciji (RAS-funkcijski)s objašnjenjem većih odstupanja (iznad 10 %) u odnosu na prethodno razdoblje.

**UVOD**

Gradska i sveučilišna knjižnica Osijek najveća je knjižnica istočne Hrvatske i djeluje kao knjižnica s dvojnom funkcijom: središnja gradska, odnosno narodna knjižnica grada Osijeka i županijska, matična narodna knjižnica Osječko-baranjske županije te matična sveučilišna knjižnica Sveučilišta Josipa Jurja Strossmayera u Osijeku. Osim Nacionalne i sveučilišne knjižnice u Zagrebu, jedina je knjižnica u kontinentalnom dijelu Hrvatske koja prima Obvezni primjerak RH.

Zakonom o visokom obrazovanju i znanstvenoj djelatnosti (NN 119/22) osnivačka i vlasnička prava nad Knjižnicom ima Sveučilište Josipa Jurja Strossmayera u Osijeku te je Knjižnica definirana kao ustanova čija djelatnost osigurava cjelovitost i potrebni standard sustava visoke naobrazbe na Sveučilištu, a u knjižničnom smislu kao sveučilišna, odnosno znanstvena knjižnica.

Zakon o proračunu, Pravilnik o proračunskom računovodstvu i Računskom planu te Pravilnik o financijskom izvještavanju u proračunskom računovodstvu obvezuje sve proračunske korisnike da izrade financijske izvještaje za proračunsku godinu.

Sukladno Statutu Knjižnice Upravno vijeće prihvaća godišnje financijske izvještaje, a sukladno Statutu Sveučilišta Josip Jurja Strossmayera u Osijeku, Senat prihvaća godišnji obračun svih sastavnica Sveučilišta, a time i Knjižnice. Gradsko vijeće Grada Osijeka prihvaća godišnja izvješća Knjižnice za gradsku djelatnost.

Prema Pravilniku o utvrđivanju korisnika proračuna i o vođenju registra korisnika Proračuna, Gradska i sveučilišna knjižnica Osijek i u 2024. godini registrirana je kao proračunski korisnik Državnog proračuna.

Odgovorna je osoba ravnateljica Knjižnice, Dubravka Pađen Farkaš, viša knjižničarka.

Knjižnica nije u sustavu PDV.

Sveučilište Josipa Jurja Strossmayera u Osijeku svojim financijskim planom planira sredstva za redovno poslovanje Knjižnice. Senat Sveučilišta donosi odluku o raspodjeli odobrenih godišnjih sredstava za plaće, materijalna prava zaposlenika, troškove poslovanja i dr., koje doznačuje nadležno Ministarstvo znanosti, obrazovanja i mladih RH mjesečno iz Državne riznice, a prema zahtjevima Sveučilišta.

Sukladno Zakonu o knjižnicama i knjižničnoj djelatnosti, Knjižnica obavlja dvojnu djelatnost: gradsku i sveučilišnu. Gradsku djelatnost financira Grad Osijek iz svog proračuna po odobrenom Programu rada Knjižnice. Grad Osijek iz Proračuna, prema pismenim zahtjevima Knjižnice, doznačuje mjesečno odobrena sredstva za zaposlene, materijalne rashode i nabavu knjižne i neknjižne građe kao pomoć iz gradskog proračuna.

Prema objavljenim natječajima za pojedine programe knjižnične djelatnosti: rad Razvojne matične službe, rad Matične službe za visokoškolske i specijalne knjižnice, rad Središnje knjižnice za austrijsku manjinu, nabava knjižne građe, opreme te za ostale programe, sredstva osigurava Ministarstvo kulture i medija Republike Hrvatske. Svim proračunima redovito se dostavljaju potrebni financijski izvještaji o utrošku odobrenih sredstava.

**IZVJEŠTAJ O PRIHODIMA I RASHODIMA, PRIMITCIMA I IZDATCIMA ZA**

**RAZDOBLJE OD 1. SIJEČNJA DO 31. PROSINCA 2024. GODINE – (PR- RAS)**

1. **Ukupni prihodi poslovanja (šifra 6)**

Knjižnica djeluje kao knjižnica s dvojnom funkcijom i financira se iz više izvora: gradsku djelatnost iz Proračuna grada Osijeka i Državnog proračuna putem Ministarstva kulture i medija RH; sveučilišnu djelatnost iz Državnog proračuna od Ministarstva znanosti, obrazovanja i mladih RH, odnosno Sveučilišta Josipa Jurja Strossmayera u Osijeku. Ukupni prihodi u 2024. povećani su u odnosu na 2023.

1. **Pomoći od inozemnih vlada (šifra 631)**

Knjižnica temeljem prijave prijedloga programa od Američkog veleposlanstava SAD-a prima sredstva za financiranje American Cornera.

1. **Pomoći iz proračuna koji im nije nadležan (šifra 636)**

Sredstva Grada Osijeka za financiranje gradske djelatnosti Knjižnice planirana su u Proračunu Grada i Rebalansima proračuna Grada za 2024. godinu i to za rashode za zaposlene i materijalne rashode te nabavu opreme i knjižne građe. U odnosu na 2023. sredstva su povećana, došlo je do povećanja plaće zaposlenih temeljem Uredbe o nazivima radnih mjesta, uvjetima za raspored i koeficijentima za obračun plaće u državnoj službi i javnim službama (NN 22/24).

Prema objavljenom natječaju za knjižničnu narodnu djelatnost, Osječko-baranjska županija odobrila je sredstva za tisak Spomenice i nabavu računalne opreme.

**4. Pomoći Ministarstva kulture i medija RH** **(šifra 6391, 6392)** pomoći su istog proračuna (Državnog) i 2024. godine, prema Pravilniku o proračunskom računovodstvu, evidentiraju se na grupi 639. U 2024. došlo je do povećanja plaće zaposlenih temeljem Uredbe o nazivima radnih mjesta, uvjetima za raspored i koeficijentima za obračun plaće u državnoj službi i javnim službama (NN 22/24). u odnosu na 2023. Kao i prošle godine, na temelju javnih potreba, primili smo sredstva za nabavu računalne opreme i knjižne građe (uz redovnu kupovinu knjižne i neknjižne građe nabavljamo i knjige po modelu Otkup knjižne i neknjižne građe).

**5. Tekući prijenos između proračunskih korisnika temeljem prijenosa EU sredstava (šifra 6393)**

U 2024. godini djelatnici Knjižnice išli su na stručno usavršavanje u okviru Erasmus programa.

**6. Kapitalni prijenos između proračunskih korisnika temeljem prijenosa EU sredstava (šifra 6394)**

Od Ministarstva kulture i medija primili smo sredstva za projektnu dokumentaciju temeljem projekta “Energetska obnova zgrade Gradske i sveučilišne knjižnice Osijek”.

**7. Prihodi od kamata po viđenju (šifra 64)**

Knjižnica ima otvoren žiro račun za obavljanje platnog prometa u zemlji u PBZ d.d. Zagreb te je ostvarila kamate po viđenju za sredstva na računu.

**8. Prihodi po posebnim propisima (šifra 65)**

Temeljem Tumačenja Ministarstava financija, upisnina u Knjižnicu predstavlja sufinanciranje cijene u kulturi i knjiži se na konto 6526 – ostali nespomenuti prihodi. Namjenski prihodi (prihodi od upisa i zakasnina) u 2024. istovjetni su onima iz 2023. Ukupni prihodi na 65 smanjeni su u odnosu na godinu prije jer smo 2023. od Sveučilišta J. J. Strossmayera primili sredstva za projektnu dokumentaciju, kasnije prenamijenjenu za troškove projekta koji nisu prihvaćeni troškovnikom, a nužni su za izvođenje programa u cijelosti.

**9. Prihodi od prodaje proizvoda i robe te pruženih usluga (šifra 661)**

Vlastiti prihodi Knjižnice u 2024. godini jesu prihodi od fotokopiranja knjižnične građe, međuknjižnične posudbe, korištenja programa za knjižnično poslovanje (CROLIST) u knjižnicama pojedinih fakulteta Sveučilišta Josipa Jurja Strossmayera u Osijeku, najma prostora i dr.

**10. Donacije od pravnih i fizičkih osoba izvan općeg proračuna (šifra 663)**

Donacije od pravnih i fizičkih osoba izvan općeg proračuna odnose se na donacije knjižne građe pravnih i fizičkih osoba kojih je u ovoj godini bilo više, nego u prethodnoj.

**11. Prihodi iz proračuna za financiranje redovne djelatnosti korisnika proračuna (šifra 67)**

Knjižnica je prema razvrstavanju u Registru korisnika državnog proračuna. Prihodi nadležnog Ministarstva znanosti i obrazovanja RH za sveučilišnu djelatnost u 2024. godinu povećani su u odnosu na godinu prije jer je došlo do povećanja plaće zaposlenih temeljem Uredbe o nazivima radnih mjesta, uvjetima za raspored i koeficijentima za obračun plaće u državnoj službi i javnim službama (NN 22/24).

**12. Rashodi poslovanja (šifra 3)**

Sveukupni rashodi poslovanja povećani su u odnosu na godinu prije.

**13. Rashodi za zaposlene (šifra 31)**

Rashodi za zaposlene u 2024. povećani su u odnosu na 2023. Došlo je do povećanja plaće zaposlenih temeljem Uredbe o nazivima radnih mjesta, uvjetima za raspored i koeficijentima za obračun plaće u državnoj službi i javnim službama (NN 22/24).

**14. Materijalni rashodi (šifra 32)**

Materijalni rashodi smanjeni su u odnosu na godinu prije.

**15. Naknade troškova zaposlenika (šifra 321)**

Smanjena su sredstva jer je u 2024. manji broj djelatnika išao na stručno osposobljavanje kroz Erasmus. U 2024. godini stručno osposobljavanje knjiženo je na konto stručno osposobljavanje 3213, dok je godinu dana prije knjiženo na 3211 dnevnice *per diem*.

**16. Uredski materijal i ostali materijalni rashodi ( šifra 3221 )**

U 2024. godinu nabavljene su kartonske kutije za selidbu knjiga jer je u fazi provedba projekta Energetska obnova zgrade Knjižnice.

**17. Rashodi za energiju (šifra 3223)**

Rashodi za energiju ovise o cijeni na tržištu energenata i stvarnoj potrošnji.

**18. Rashodi za materijal i dijelove za tekuće i investicijsko održavanje (šifra 3224)**

Rashodi su smanjeni. U 2023. nabavili smo materijal za obnovu pulta na Posudbenom odjelu za odrasle.

**19. Rashodi za sitni inventar i autogume (šifra 3225)**

Rashodi su smanjeni u odnosu na prošlu godinu jer je nabavljeno manje neknjižne građe – igračaka za dječji odjel.

**20. Rashodi za službenu, radnu i zaštitnu odjeću i obuću (šifra 3227)**

U 2024. godini zbog dotrajalosti nabavljena je radna i zaštitna odjeća za pomoćno osoblje, spremačice i domara.

**21. Usluge telefona, pošte i prijevoza (šifra 3231)**

U 2024. porasli su nam troškovi usluge prijevoza. Selili smo knjige kako bi se neometano provodili radovi energetske obnove zgrade.

**22. Rashodi za usluge tekućeg i investicijskog održavanja (šifra 3232)**

Rashodi su smanjeni u odnosu na 2023. U 2023. godini primili smo sredstva od Ministarstva kulture i medija RH za zamjenu stolarije na zgradi Knjižnice i promjenu ventila na radijatorima iste te smo nadogradili *wireless* mrežu i promijenili *patch* panele u razvodnom ormaru.

**23. Komunalne usluge (šifra 3234)**

U 2024. dolazi do rasta cijene pričuva za ogranke na kojima su naši vanjski odjeli, a koja smo dobili na korištenje od Grada Osijeka.

**24. Rashodi za zakupnine i najamnine (šifra 3235)**

Nabavljene su licence za knjižnične i računovodstvene programe.

**25. Rashodi za zdravstvene usluge (šifra 3236)**

Rashodi su povećani u odnosu na prošlu godinu – veći broj djelatnika išao je na sistematski pregled.

**26. Intelektualne usluge i osobne usluge (šifra 3237)**

Došlo je do smanjenja u 2024. jer smo u 2023. za potrebu prijave na natječaj izradili projekt za Energetsku obnovu zgrade sa statusom kulturnog zaštićenog dobra.

**27. Računalne usluge (šifra 3238)**

U 2024., zbog tehničkih problema pružatelja, računalna je usluga vezana uz e-knjige obustavljena.

**28. Ostale usluge (3239)**

U 2024. dolazi do povećanja jer smo prijavom na natječaj od Ministarstva kulture i medija dobili sredstva za tisak Spomenice.

**29. Naknada troškova osobama izvan radnog odnosa (šifra 324 )**

Trošak dnevnice i smještaja autorima koji su sudjelovali na manifestaciji Čuvari priča.

**30. Naknada za rad predstavničkim tijelima (šifra 3291)**

Naknada članovima Upravnog vijeća za održane sjednice.

**31. Premije osiguranja (šifra 3292)**

Rashodi osiguranja djelatnika gradske djelatnosti, imovine, službenih vozila.

**32. Pristojbe i naknade (šifra 3295)**

U 2024. naknada je za nezapošljavanje invalida porasla te na ovom kontu knjižimo HRT pretplatu.

**33. Bankarske usluge i usluge platnog prometa (šifra 3431)**

Trošak za usluge su povećane, uveden je POS aparat na Posudbeni odjel za odrasle te plaćamo naknadu po transakciji.

**34. Uredska oprema i namještaj (šifra 4221)**

U 2024. godini manje je nabavljeno uredske opreme i namještaja.

**35. Uređaji, strojevi i oprema (šifra 4227)**

U 2024. iz sredstava Veleposlanstva SAD-a kupili smo pomičnu rampu za osobe s invaliditetom.

**36. Višak prihoda i primitaka (šifra Y005)**

U izvještajnom razdoblju ostvarili smo višak prihoda i primitaka.

**37. Višak prihoda – prenesen (šifra 9221-9222)**

Višak prihoda činila su neutrošena sredstva od prihoda od upisa namijenjena za nabavu knjižne i neknjižne građe u 2024. godini (13.300,00 €) te za neprihvatljive troškove energetske obnove zgrade Knjižnice (19.035,97), a koji su potrebni za izvođenje projekta u cijelosti i koji će se realizirati do završetka projekta. Preneseni višak prihoda za nabavu knjižne i neknjižne građe utrošen je u 2024.

**38. Višak prihoda raspoloživ u sljedećem razdoblju (šifra X006)**

Konačni financijski rezultat jest višak prihoda od 127.201,06 €, a čine ga neutrošeni prihodi od upisa i viška prethodne godine (102.347,22 €), vlastiti prihodi (5.528,84 €), sredstva primljena od Veleposlanstva SAD-a (14.175,00 €) te sredstva primljena za projekt Erasmus+ (5.150,00 €). Vlastita i namjenska sredstva bit će utrošena u nabavu knjižne građe u 2025. te za troškove koji po projektu Energetska obnova zgrade Gradske i sveučilišne knjižnice nisu bili prihvatljivi (realizirano će biti do kraja projekta obnove zgrade).

Sredstva primljena od Veleposlanstva SAD-a i za Erasmus+ program bit će utrošena prema njihovoj namjeni u 2025. godini.

**BILANCA**

**39. Imovina (šifra B001)**

Bilanca stanja uravnotežena je jer je vrijednost imovine istovjetna vrijednosti obveza i vlastitih izvora.

Vrijednost zemljišta i stambenih zgrada (zgrada Europske avenije 24 i neotkupljenog stana) knjigovodstvena je. Izvršeno je i isknjiženje rashodovane dugotrajne imovine iz 2023. godine.

**40. Novac u banci i blagajni (šifra 1112)**

Financijsku imovinu čine novčana sredstva na žiro računu kod PBZ banke i u pomoćnim blagajnama na dan 31. prosinca 2024. Tu su sredstva za podmirenje troškova nastalih u 12/24, koji će biti plaćeni u 01/25 te višak koji prenosimo u 2025. koji će u toj godini, prema Odluci o rasporedu rezultata, biti utrošen.

**41. Ostala potraživanja (šifra 129)**

Potraživanja se odnose na nerefundirana bolovanja na teret HZZO-a.

**42. Obveznice za prodaju otkupljenih stanova (šifra 1441)**

Kod prodaje društvenih stanova nad kojima je postojalo stanarsko pravo, prodaja se vršila i otkupom stare štednje koja je, sukladno Zakonu o pretvaranju deviznih depozita građana u javni dug (NN 106/93), pripala Knjižnici i za to je dobila 30% vrijednosti depozita u obveznicama RH. Na računima 14412/91122 vode se sredstva (kamate i anuiteti) koja prema potvrdi PBZ Zagreb iznose 1.321,39 €.

**43. Kontinuirani rashodi budućeg razdoblja (šifra 193)**

Kontinuirani rashodi budućih razdoblja (šifra 193) čine obračunata plaća za 12/2024, prijevoz za 12/2024, naknada za nezapošljavanje invalida za 12/2024 te obračunata materijalna prava – jubilarne nagrade i dar za dijete koji će biti isplaćeni u siječnju 2025. godine.

**OBVEZE I VLASTITI IZVORI**

**44. Obveze za zaposlene (231)** obveze su za obračunatu, a neisplaćenu plaću 12/24, obračunata i neisplaćena materijalna prava za 2024. te bolovanje na teret HZZO-a za 12/24. koja je iskazana u bilanci.

**45. Obveze za materijalne rashode, financijske rashode i ostale tekuće obveze (šifra 232, 2343, 239)**

Rashodi koji se odnose na prosinac 2024. (osim šifre 239, bolovanje na teret HZZO-a refundirano iz sredstava Državne riznice ) i terete izvještajno razdoblje 2024.

**46. Ostali vlastiti izvori (šifra 912)**

Ostali vlastiti izvori jesu izvori vlasništva za donacije i izvori vlasništva za obveznice.

**47. Višak/manjak (šifra 92211 i šifra 9222)**

Sukladno čl. 215 Pravilnika o proračunskom računovodstvu i Računskom planu (NN 158/24) provedena je korekcija rezultata za evidentiranje sredstava na računima kapitalnih prijenosa sredstava. Višak je prihoda od poslovanja 138.370,27 €, manjak je prihoda od nefinancijske imovine 11.169,21 € (razlika je višak prihoda od 127.201,06 € koji će se utrošiti po Odluci o rasporedu rezultata).

**PROMJENE U VRIJEDNOSTI I OBUJMU IMOVINE I OBVEZA ZA RAZDOBLJE 1. SIJEČNJA DO 31. PROSINCA 2024. (P-VRIO)**

**48. Iznos povećanja (šifra 91512 – promjena u obujmu imovine)** odnosi se na povećanje vrijednosti dugotrajne imovine za Obavezni primjerak knjižnične građe za 2024. godinu koju smo dobili od Nacionalne i sveučilišne knjižnice Zagreb.

**IZVJEŠTAJ O RASHODIMA PREMA FUNKCIJSKOJ DJELATNOSTI**

**za razdoblje 1. SIJEČNJA do 31. PROSINCA 2024. (RAS-funkcijski)**

**49. Rekreacija, kultura i religija (šifra 08)**

Gradska i sveučilišna knjižnica Osijek ustanova je u sastavu Sveučilišta J.J. Strossmayera u Osijeka i obavlja knjižničnu djelatnost te je popunjen (šifra 082) s podatcima o ukupnim rashodima koji su jednaki podatcima šifra Y034 – ukupni rashodi na obrascu PR-RAS .

**OBVEZE**

**50. šifra V001 – Stanje obveza 1 siječnja 2024. godine**

Stanje obveza sa 1. siječnja 2024. godine bilo je 118.973,19 €.

**51. šifra V009 – Stanje obveza na kraju izvještajnog razdoblja**


Obveze na kraju izvještajnog razdoblja jesu 134.071,38 € i najvećim se dijelom sastoje od izdataka za plaće zaposlenika za prosinac 2024. godine. Treba napomenuti da ukupan iznos obveza čine nedospjele obveze koje će biti podmirene tijekom siječnja 2024. godine (izuzetak je bolovanje na teret HZZO-a).

**OBVEZNE BILJEŠKE UZ BILANCU**

1. **Popis ugovornih odnosa**

OBVEZNE BILJEŠKE UZ BILANCU

Popis ugovornih odnosa i sl. koji uz ispunjenje uvjeta, mogu postati obveza ili imovina (dana kreditna pisma, hipoteke i slično)



1. **Gradska i sveučilišna knjižnica Osijek u 2024. nije imala sudskih sporova.**

U Osijeku, 28. siječnja 2025. Ravnateljica Gradske i sveučilišne knjižnice Osijek

DUBRAVKA PAĐEN FARKAŠ, viša knjižničarka